Egenkapitalen DHF har et krav om, at en klubs egenkapital skal være på mindst 25% af lønudgifterne til spillerne. Klubben på skrump Ejerne vil ikke længere øse penge ned i klubbens slunkne kasse, så nu skal truppen skrumpes. - Vi har haft en tendens til at basere holdet på nogle enkelte, meget løntunge stjerner. Den vej vil vi bevæge os væk fra, siger Aalborg DH's direktør Erik Just, der derfor vil forsøge at opbygge en mere homogen trup. - Det gør andre klubber, og det behøver man ikke få et dårligere hold af, siger Just til Ekstra Bladet. Dårlig sæsonstart Aalborg DH har efter flere års succes, fået en meget dårlig start på sæsonen. Efter ni kampe i Toms Ligaen, har klubben skrabet fire point sammen. Det giver en placering som tredjesidst.

Opsummering:
Krisen kradser i Aalborg DH, og klubben vil nu skære i stjernerne. 
Det sker efter, at ejerne har været nødsaget til at tilføre ekstra kapital til klubben.